《昭君怨·君王日深宫》
明代·李蓘

君王日深宫，贱妾末由见。
下阶一顾恩，犹使终身恋。
十二楼前花低头，深宫白日已先秋。
筚篥声高玉心死，燕支山冷朱颜愁。
朱颜日日非昔时，青海年年雁影迟。
乌孙公主汉家女，贱妾琵琶枉自悲。

作者简介：河南内乡人，字子田，号黄谷。嘉靖三十二年进士。除检讨，左迁为南京仪部郎，历官提学副使。罢归。博学多藏书，持论多訾毁道学，讥评气节。居家好纵倡乐。有《于堧注笔》、《黄谷琐谈》、《宋艺圃集》、《元艺圃集》、《李子田文集》。